pythainlp/thailaw-v1.0 huggingface dataset:
ประกาศคณะกรรมการว่าด้วยฉลาก

ฉบับที่ 22 (พ.ศ. 2549)

เรื่อง ให้ผลิตภัณฑ์ที่ช่วยในการพยุงตัวเด็กเป็นสินค้าที่ควบคุมฉลาก

--------------------------------------------------

          โดยที่ได้มีผลการวิจัยโดยแพทย์จากศูนย์วิจัยเพื่อสร้างเสริมความปลอดภัยและป้องกันการบาดเจ็บในเด็กพบว่า ผลิตภัณฑ์ที่ช่วยในการพยุงตัวเด็กที่มีลักษณะเป็นเบาะนั่งมีขอบแข็ง และมีล้อเลื่อน โดยมีการใช้งานด้วยวิธีให้เด็กนั่งอยู่ภายในเบาะ และใช้ขาช่วยในการเคลื่อนไหว เป็นผลิตภัณฑ์ที่ไม่ได้ช่วยในการหัดเดินของเด็กแต่อย่างใด และยังอาจก่อให้เกิดอันตรายรุนแรง เช่น การพลัดตก หรือพลิกคว่ํา เป็นต้น จึงสมควรกําหนดให้ผลิตภัณฑ์ที่ช่วยในการพยุงตัวเด็กเป็นสินค้าที่ควบคุมฉลาก

         อาศัยอํานาจตามความในมาตรา 30 และมาตรา 31 แห่งพระราชบัญญัติคุ้มครองผู้บริโภค พ.ศ. 2522 ซึ่งแก้ไขเพิ่มเติมโดยพระราชบัญญัติคุ้มครองผู้บริโภค (ฉบับที่ 2) พ.ศ. 2541 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งตามมาตรา 29 ประกอบกับมาตรา 50 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการว่าด้วยฉลาก จึงออกประกาศไว้ ดังต่อไปนี้


ข้อ ๑ ในประกาศนี้ “ผลิตภัณฑ์ที่ช่วยในการพยุงตัวเด็ก” หมายความว่า ผลิตภัณฑ์ที่ช่วยในการพยุงตัวเด็กที่มีลักษณะเป็นเบาะนั่งมีขอบแข็งและมีล้อเลื่อน โดยในส่วนที่นั่งมีการเจาะเป็นรูเพื่อให้ขาสอดลงไปได้


ข้อ ๒ ให้ผลิตภัณฑ์ที่ช่วยในการพยุงตัวเด็กเป็นสินค้าที่ควบคุมฉลาก


ข้อ ๓ ฉลากของสินค้าที่ควบคุมฉลากตามข้อ 2 ให้ปฏิบัติตามข้อ 1 ถึงข้อ 3 แห่งประกาศคณะกรรมการว่าด้วยฉลาก เรื่อง ลักษณะของฉลากสินค้าที่ควบคุมฉลาก พ.ศ. 2541 ลงวันที่ 23 กันยายน พ.ศ. 2541 โดยห้ามใช้ชื่อเรียกว่ารถหัดเดิน และให้ระบุข้อความ ดังต่อไปนี้

         (1) ให้มีข้อแนะนําในการใช้ โดยใช้ตัวอักษรขนาดไม่ต่ํากว่า 2 มิลลิเมตร ระบุดังต่อไปนี้

                  (ก) การใช้ผลิตภัณฑ์นี้อาจทําให้เกิดการบาดเจ็บจากการพลิกคว่ําหรือตกจากที่สูง โดยเฉพาะเมื่อใช้บนพื้นที่มีความต่างระดับ

                  (ข) ขณะที่ให้เด็กใช้ผลิตภัณฑ์นี้ต้องมีผู้ดูแลอย่างใกล้ชิดตลอดเวลา

                  (ค) ไม่ควรใช้ผลิตภัณฑ์นี้บนพื้นต่างระดับ

         (2) คําเตือน ต้องระบุว่า “ผลิตภัณฑ์นี้ไม่ช่วยในการหัดเดิน และอาจเป็นอันตรายถึงชีวิต”

         ข้อความที่เป็นคําเตือน “ต้องใช้ตัวอักษรสีแดงขนาดไม่ต่ํากว่า 5 มิลลิเมตร และแสดงไว้ที่ตัวสินค้าในลักษณะคงทนถาวร สามารถเห็นและอ่านได้อย่างชัดเจน”

         ประกาศนี้ให้ใช้บังคับเมื่อพ้นกําหนดหนึ่งร้อยยี่สิบวัน นับแต่วันประกาศในราชกิจจานุเบกษาเป็นต้นไป[1]


ผู้มีอํานาจลงนาม - ประกาศ ณ วันที่ 3 สิงหาคม พ.ศ. 2549

 

รัศมี  วิศทเวทย์

ประธานกรรมการว่าด้วยฉลาก
ประกาศคณะกรรมการว่าด้วยฉลาก

ฉบับที่ 19 (พ.ศ. 2548)

เรื่อง ให้ที่นอนเป็นสินค้าที่ควบคุมฉลาก

--------------------------------------------------------

          โดยที่ที่นอนเป็นสินค้าที่ประชาชนทั่วไปใช้เป็นประจํา ประกอบกับสินค้าดังกล่าวบางส่วนมิได้เป็นสินค้าที่ควบคุมฉลาก ตามมาตรา 30 วรรคหนึ่ง แห่งพระราชบัญญัติคุ้มครองผู้บริโภค พ.ศ. 2522 ซึ่งแก้ไขเพิ่มเติมโดยพระราชบัญญัติคุ้มครองผู้บริโภค (ฉบับที่ 2) พ.ศ. 2541 เพื่อประโยชน์แก่ผู้บริโภคในการที่จะทราบข้อเท็จจริงในสาระสําคัญเกี่ยวกับสินค้านั้น สมควรกําหนดให้สินค้าดังกล่าวเป็นสินค้าที่ควบคุมฉลาก และระบุข้อความอันจําเป็นเพื่อคุ้มครองสิทธิของผู้บริโภค

          อาศัยอํานาจตามความในมาตรา 30 และมาตรา 31 แห่งพระราชบัญญัติคุ้มครองผู้บริโภค พ.ศ.2522 ซึ่งแก้ไขเพิ่มเติมโดยพระราชบัญญัติคุ้มครองผู้บริโภค (ฉบับที่ 2) พ.ศ. 2541 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งตามมาตรา 29 ประกอบกับมาตรา 39 มาตรา 48 และมาตรา 50 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการว่าด้วยฉลากจึงออกประกาศไว้ ดังต่อไปนี้


ข้อ ๑ ในประกาศนี้ “ที่นอน” หมายความว่า เครื่องปูลาดสําหรับนอนที่ผลิตจากวัสดุธรรมชาติหรือวัสดุสังเคราะห์ และเย็บติดหรือห่อหุ้มด้วยผ้าหรือวัสดุอื่นใดที่ผลิตจากวัสดุธรรมชาติหรือวัสดุสังเคราะห์


ข้อ ๒ ให้ที่นอนเป็นสินค้าที่ควบคุมฉลาก


ข้อ ๓ ฉลากของสินค้าที่ควบคุมฉลากตามข้อ 2 ให้ปฏิบัติตามข้อ 1 ถึงข้อ 3 แห่งประกาศคณะกรรมการว่าด้วยฉลาก เรื่อง ลักษณะของฉลากสินค้าที่ควบคุมฉลาก พ.ศ. 2541 ลงวันที่ 23 กันยายน พ.ศ. 2541 และให้ระบุข้อความ ดังต่อไปนี้

          (1) ชื่อประเภทหรือชนิดของที่นอน เช่น ที่นอนสปริง ที่นอนฟองน้ํา ที่นอนใยธรรมชาติที่นอนยางพารา หรือที่นอนอื่น ๆ

          (2) วัสดุที่ใช้ในการผลิต ในกรณีที่ใช้วัสดุในการผลิตตั้งแต่สองชนิดขึ้นไปให้แสดงข้อความและภาพตัดขวางของที่นอนที่แสดงให้เห็นถึงวัสดุหลักที่ใช้ในการผลิต เช่น สปริง ใยมะพร้าว ยางพารา หรือวัสดุอื่น ๆ ด้วย

          ฉลากของสินค้าตามวรรคหนึ่ง ต้องมีขนาดไม่ต่ํากว่า 6 นิ้ว x 8 นิ้ว และติดไว้ที่สินค้าให้สามารถเห็นและอ่านได้อย่างชัดเจน

          ประกาศฉบับนี้ให้ใช้บังคับเมื่อพ้นกําหนดเก้าสิบวันนับแต่วันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ ณ วันที่ 9 กุมภาพันธ์ พ.ศ. 2548

 

รัศมี  วิศทเวทย์

ประธานกรรมการว่าด้วยฉลาก
ประกาศคณะกรรมการว่าด้วยฉลาก

ฉบับที่ 17 (พ.ศ. 2547)

เรื่อง ให้น้ํามันอเนกประสงค์เป็นสินค้าที่ควบคุมฉลาก

----------------------------------------------------

          โดยที่สินค้าน้ํามันอเนกประสงค์เป็นสินค้าที่ประชาชนทั่วไปใช้กันอย่างแพร่หลายประกอบกับสินค้าดังกล่าวแสดงสาระสําคัญเกี่ยวกับฉลากสินค้าไม่ชัดเจนในการเลือกซื้อเพื่อนําไปใช้งาน ทําให้ผู้บริโภคเข้าใจผิดว่าสามารถนําไปใช้เป็นน้ํามันเครื่องในเครื่องยนต์ได้ ความจริงแล้วไม่เหมาะสมกับการใช้กับเครื่องยนต์ทําให้เครื่องยนต์ชํารุดเสียหายมีอายุการใช้งานสั้นลง  ดังนั้น เพื่อเป็นการคุ้มครองผู้บริโภคให้ได้รับทราบข้อมูลที่จําเป็นเพื่อประโยชน์ในการใช้งาน จึงกําหนดให้น้ํามันอเนกประสงค์เป็นสินค้าที่ควบคุมฉลาก

          อาศัยอํานาจตามความในมาตรา 30 และมาตรา 31 แห่งพระราชบัญญัติคุ้มครองผู้บริโภค พ.ศ. 2522 ซึ่งแก้ไขเพิ่มเติมโดยพระราชบัญญัติคุ้มครองผู้บริโภค (ฉบับที่ 2) พ.ศ. 2541 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งตามมาตรา 29 ประกอบกับมาตรา 39 มาตรา 48 และมาตรา 50 ของรัฐธรรมนูญแห่งราชอาณาจักรไทยบัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการว่าด้วยฉลากจึงออกประกาศไว้ ดังต่อไปนี้


ข้อ ๑ ในประกาศฉบับนี้

          “น้ํามันอเนกประสงค์” หมายความว่า น้ํามันที่ได้จากการกลั่นน้ํามันปิโตรเลียมหรือการแปรสภาพของน้ํามันหล่อลื่นที่ใช้แล้ว โดยจะมีส่วนผสมของสารเติมแต่งหรือไม่ก็ได้ และใช้สําหรับงานหล่อลื่นภายนอกได้ทุกประเภท


ข้อ ๒ ให้น้ํามันอเนกประสงค์เป็นสินค้าที่ควบคุมฉลาก


ข้อ ๓ ฉลากของสินค้าที่ควบคุมฉลากตามข้อ 2 ให้ปฏิบัติตามข้อ 1 ถึงข้อ 3 แห่งประกาศคณะกรรมการว่าด้วยฉลาก เรื่อง ลักษณะของฉลากสินค้าที่ควบคุมฉลาก พ.ศ. 2541 ลงวันที่ 23 กันยายน พ.ศ. 2541 และให้ระบุข้อความดังต่อไปนี้ไว้ในฉลากด้วย

          (ก) ข้อแนะนําในการใช้ต้องระบุว่า “ใช้สําหรับงานหล่อลื่นภายนอกได้ทุกประเภท เช่น ชิ้นส่วนเครื่องจักรทั่วไป เป็นน้ํามันหยอดทิ้ง น้ํามันหยอดใบเลื่อย โซ่และเฟือง หรืออื่น ๆ ”

          (ข) ข้อห้ามในการใช้ต้องระบุว่า “ห้ามนําไปใช้หล่อลื่นภายในเครื่องยนต์เบนซิน 4 จังหวะ และเครื่องยนต์ดีเซล หรือใช้แทนน้ํามันเครื่อง 2T”

          ข้อความที่เป็น “ข้อห้ามในการใช้” ต้องใช้ตัวอักษรสีแดงขนาดไม่ต่ํากว่า 3 มิลลิเมตร และติดไว้ที่ด้านหน้าของน้ํามันอเนกประสงค์

          ประกาศฉบับนี้ให้ใช้บังคับตั้งแต่วันที่ 1 ตุลาคม 2547 เป็นต้นไป


ผู้มีอํานาจลงนาม - ประกาศ ณ วันที่ 5 สิงหาคม พ.ศ. 2547

 

อนุวัฒน์  ธรมธัช

ประธานกรรมการว่าด้วยฉลาก
ประกาศคณะกรรมการว่าด้วยฉลาก

ฉบับที่ 16 (พ.ศ. 2547)

เรื่อง ให้เครื่องเล่นชนิดที่มีล้อเลื่อนเป็นสินค้าที่ควบคุมฉลาก

--------------------------------------------------------

          โดยที่ปรากฏว่ามีการนําเครื่องเล่นชนิดที่มีล้อเลื่อนมาจําหน่ายอย่างแพร่หลายซึ่งมีผู้บริโภคได้ซื้อและนําไปใช้และเกิดความไม่ปลอดภัย บางกรณีประสบอันตรายถึงแก่ชีวิต  ดังนั้น เพื่อเป็นการคุ้มครองผู้บริโภคให้ได้รับความปลอดภัยจากการใช้สินค้าดังกล่าว จึงกําหนดให้สินค้าเครื่องเล่นชนิดที่มีล้อเลื่อนเป็นสินค้าที่ควบคุมฉลาก

          อาศัยอํานาจตามความในมาตรา 30 และมาตรา 31 แห่งพระราชบัญญัติคุ้มครองผู้บริโภค พ.ศ. 2522 ซึ่งแก้ไขเพิ่มเติมโดยพระราชบัญญัติคุ้มครองผู้บริโภค (ฉบับที่ 2) พ.ศ. 2541 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งตามมาตรา 29 ประกอบกับมาตรา 39 มาตรา 48 และมาตรา 50 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการว่าด้วยฉลากจึงออกประกาศไว้ ดังต่อไปนี้


ข้อ ๑ ในประกาศฉบับนี้

          “เครื่องเล่นชนิดที่มีล้อเลื่อน” หมายความว่า สิ่งที่ใช้เพื่อการกีฬาหรือสําหรับเล่นหรืออุปกรณ์ ซึ่งมีวัตถุประสงค์ในการทําให้ร่างกายเคลื่อนที่ โดยต้องมีองค์ประกอบคือ ล้อหมุน และส่วนที่ใช้ยึดติด หรือประสานกับส่วนใดส่วนหนึ่งของร่างกาย เช่น รองเท้าสเก็ตชนิดมีล้อ, โรลเลอร์สเก็ต, โรลเลอร์เบลด, สเก็ตบอร์ด และรถสกู๊ตเตอร์ขนาดเล็ก


ข้อ ๒ ให้เครื่องเล่นชนิดที่มีล้อเลื่อนเป็นสินค้าที่ควบคุมฉลาก


ข้อ ๓ ฉลากของสินค้าที่ควบคุมฉลากตามข้อ 2 ให้ปฏิบัติตามข้อ 1 ถึงข้อ 3 แห่งประกาศคณะกรรมการว่าด้วยฉลาก เรื่อง ลักษณะของฉลากสินค้าที่ควบคุมฉลาก พ.ศ. 2541 ลงวันที่ 23 กันยายน 2541 และให้ระบุข้อความดังต่อไปนี้ไว้ในฉลากด้วย

          (1) ข้อแนะนําในการใช้ ต้องระบุดังต่อไปนี้

                    (ก) ไม่เหมาะสําหรับเด็กอายุต่ํากว่า 4 ปี

                    (ข) การเล่นต้องใส่อุปกรณ์เสริมความปลอดภัยทุกครั้ง ประกอบด้วยหมวกนิรภัย สนับข้อมือ สนับศอก สนับเข่า

                    (ค) ผู้เริ่มฝึกหัดใช้ต้องมีผู้ดูแลอย่างใกล้ชิด

                    (ง) ต้องเล่นในพื้นที่ที่เหมาะสมกับการเล่นโดยเฉพาะ

          (2) คําเตือน ต้องระบุว่า “ถ้าไม่ใส่อุปกรณ์เสริมความปลอดภัย อาจเป็นอันตรายถึงชีวิต”

          ข้อความที่เป็น “คําเตือน” ต้องใช้ตัวอักษรสีแดงขนาดไม่ต่ํากว่า 3 มิลลิเมตร และติดไว้ที่ตัวสินค้า

          ประกาศฉบับนี้ให้ใช้บังคับตั้งแต่วันที่ 1 ตุลาคม 2547 เป็นต้นไป


ผู้มีอํานาจลงนาม - ประกาศ ณ วันที่ 13 กรกฎาคม พ.ศ. 2547

 

อนุวัฒน์  ธรมธัช

ประธานกรรมการว่าด้วยฉลาก
ประกาศคณะกรรมการว่าด้วยฉลาก

ฉบับที่ 18 (พ.ศ. 2547)

เรื่อง ให้ภาชนะและเครื่องใช้เมลามีนสําหรับอาหาร

เป็นสินค้าที่ควบคุมฉลาก

--------------------------------------------

          โดยที่ภาชนะและเครื่องใช้เมลามีนสําหรับอาหารเป็นสินค้าที่ประชาชนทั่วไปใช้กันอย่างแพร่หลายประกอบกับสินค้าดังกล่าวไม่มีการระบุข้อแนะนําในการใช้งานและคําเตือนให้ผู้บริโภคได้รับทราบ  ดังนั้น เพื่อเป็นการคุ้มครองผู้บริโภคให้ได้รับทราบข้อมูลที่จําเป็นเพื่อประโยชน์ในการใช้งานและทําให้เกิดความปลอดภัย จึงกําหนดให้ภาชนะและเครื่องใช้เมลามีนสําหรับอาหารเป็นสินค้าที่ควบคุมฉลาก

          อาศัยอํานาจตามความในมาตรา 30 และมาตรา 31 แห่งพระราชบัญญัติคุ้มครองผู้บริโภค พ.ศ. 2522 ซึ่งแก้ไขเพิ่มเติมโดยพระราชบัญญัติคุ้มครองผู้บริโภค (ฉบับที่ 2) พ.ศ. 2541 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งตามมาตรา 29 ประกอบกับมาตรา 39 มาตรา 48 และมาตรา 50 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการว่าด้วยฉลากจึงออกประกาศไว้ ดังต่อไปนี้


ข้อ ๑ ในประกาศฉบับนี้ “ภาชนะและเครื่องใช้เมลามีนสําหรับอาหาร” หมายถึง ภาชนะและเครื่องใช้สําหรับอาหารที่ผลิตจากสารอัดแบบเมลามีนฟอร์มาลดีไฮด์ชนิดใช้ทําผลิตภัณฑ์ที่ใช้กับอาหารโดยผ่านกระบวนการอัดขึ้นรูปด้วยความร้อน


ข้อ ๒ ให้ภาชนะและเครื่องใช้เมลามีนสําหรับอาหารเป็นสินค้าที่ควบคุมฉลาก


ข้อ ๓ ฉลากของสินค้าที่ควบคุมฉลากตามข้อ 2 ให้ปฏิบัติตามข้อ 1 ถึงข้อ 3 แห่งประกาศคณะกรรมการว่าด้วยฉลาก เรื่อง ลักษณะของฉลากสินค้าที่ควบคุมฉลาก พ.ศ. 2541 ลงวันที่ 23 กันยายน พ.ศ. 2541 และให้ระบุข้อความดังต่อไปนี้ไว้ในฉลากด้วย

          (1) ข้อแนะนําในการใช้ ต้องระบุดังต่อไปนี้

                    (ก) “ควรใช้ฟองน้ําหรือผ้านุ่มทําความสะอาด”

                    (ข) “ก่อนใช้งานครั้งแรกควรล้างด้วยน้ําเพื่อชะล้างสิ่งสกปรก”

                    (ค) “ไม่แนะนําให้ใช้กับเตาไมโครเวฟ”

          (2) คําเตือน ต้องระบุว่า “ห้ามใช้บรรจุอาหารหรือของเหลวที่มีอุณหภูมิสูงกว่า 100 องศาเซลเซียส”

          ข้อความที่เป็น “คําเตือน” ต้องใช้ตัวอักษรขนาดใหญ่กว่าตัวอักษรอื่น


ข้อ ๔ ภาชนะและเครื่องใช้เมลามีนสําหรับอาหารที่ผลิตหรือนําเข้า ถ้าปรากฏว่าฉลากที่ได้จัดทําขึ้นไว้ก่อนวันประกาศฉบับนี้ใช้บังคับ ซึ่งไม่ถูกต้องตามประกาศฉบับนี้ ให้ใช้ฉลากเดิมต่อไปได้แต่ต้องไม่เกินเก้าสิบวันนับแต่วันที่ประกาศฉบับนี้ใช้บังคับ


ข้อ ๕ ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ ณ วันที่ 21 ธันวาคม พ.ศ. 2547

 

อนุวัฒน์  ธรมธัช

ประธานกรรมการว่าด้วยฉลาก
ประกาศคณะกรรมการว่าด้วยฉลาก

ฉบับที่ 15 (พ.ศ. 2547)

เรื่อง ยกเลิกประกาศคณะกรรมการว่าด้วยฉลาก

ฉบับที่ 12 (พ.ศ. 2546)

เรื่อง ให้สุราเป็นสินค้าที่ควบคุมฉลาก

-------------------------------------------------------

          โดยที่ปรากฏว่า กระทรวงสาธารณสุขได้มีการออกประกาศกระทรวงสาธารณสุข (ฉบับที่ 272) พ.ศ. 2546 เรื่อง สุรา กําหนดให้สุราต้องระบุข้อความคําเตือนไว้บนฉลากจํานวน 3 ข้อความว่า ห้ามจําหน่ายสุราแก่เด็กอายุต่ํากว่า 18 ปี การดื่มสุราทําให้ความสามารถในการขับขี่ยานพาหนะลดลง และเด็กอายุต่ํากว่า 18 ปีไม่ควรดื่มโดยใช้ตัวอักษรเส้นทึบขนาดความสูงไม่น้อยกว่า 5 มิลลิเมตรในกรอบสี่เหลี่ยมสีของกรอบและข้อความตัดกับสีพื้นของฉลาก โดยกําหนดให้มีผลใช้บังคับตั้งแต่วันที่ 12 กรกฎาคม พ.ศ. 2546 เป็นต้นไปและต่อมากระทรวงสาธารณสุขได้ออกประกาศกระทรวงสาธารณสุข (ฉบับที่ 275) พ.ศ. 2546 เรื่อง สุรา (ฉบับที่ 2) แก้ไขเพิ่มเติมประกาศกระทรวงสาธารณสุข (ฉบับที่ 272) โดยกําหนดให้ข้อความที่เป็นคําเตือนอยู่ในกรอบที่แยกส่วนจากข้อความอื่น สีของกรอบและข้อความตัดกับสีพื้นของฉลากโดยมีผลใช้บังคับตั้งแต่วันที่ 4 ธันวาคม พ.ศ. 2546 เป็นต้นไป และเนื่องจากประกาศคณะกรรมการว่าด้วยฉลากฉบับที่ 12 (พ.ศ. 2546) เรื่อง ให้สุราเป็นสินค้าที่ควบคุมฉลากได้กําหนดให้ผู้ประกอบธุรกิจซึ่งเป็นผู้ผลิตสุราต้องระบุคําเตือนไว้ในฉลากสินค้าว่า เด็กอายุต่ํากว่า 18 ปี ไม่ควรดื่ม ซึ่งมีผลใช้บังคับตั้งแต่วันที่ 1 พฤศจิกายน พ.ศ. 2546 เป็นต้นไปนั้น มีข้อความซ้ํากันกับประกาศกระทรวงสาธารณสุข (ฉบับที่ 272) และ (ฉบับที่ 275) พ.ศ. 2546 เรื่อง สุรา ซึ่งได้มีการกําหนดให้ระบุคําเตือนข้อความว่าเด็กอายุต่ํากว่า 18 ปี ไม่ควรดื่มไว้ด้วย และมีผลใช้บังคับแล้ว และทั้งผู้ผลิตหรือผู้นําเข้าสุราก็ได้มีการปฏิบัติตามประกาศกระทรวงสาธารณสุขดังกล่าว

          อาศัยอํานาจตามความในมาตรา 30 แห่งพระราชบัญญัติคุ้มครองผู้บริโภค พ.ศ. 2522 ซึ่งแก้ไขเพิ่มเติมโดยพระราชบัญญัติคุ้มครองผู้บริโภค (ฉบับที่ 2) พ.ศ. 2541 คณะกรรมการว่าด้วยฉลากจึงออกประกาศไว้ ดังต่อไปนี้


ข้อ ๑ ให้ยกเลิกประกาศคณะกรรมการว่าด้วยฉลาก ฉบับที่ 12 (พ.ศ. 2546) เรื่อง ให้สุราเป็นสินค้าที่ควบคุมฉลาก ลงวันที่ 30 เมษายน พ.ศ. 2546


ข้อ ๒ ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ ณ วันที่ 12 เมษายน พ.ศ. 2547

 

อนุวัฒน์  ธรมธัช

ประธานกรรมการว่าด้วยฉลาก
ประกาศคณะกรรมการว่าด้วยฉลาก

ฉบับที่ 11 (พ.ศ. 2545)

เรื่อง ให้แปรงสีฟ้นเป็นสินค้าที่ควบคุมฉลาก

-------------------------------------------------------

          โดยที่สินค้าแปรงสีฟันเป็นสินค้าที่ประชาชนทั่วไปใช้เป็นประจํา ประกอบกับยังไม่มีการแสดงฉลากเพื่อให้ข้อมูลที่จําเป็นในการเลือกใช้สําหรับผู้บริโภคเท่าที่ควรและเพื่อให้ผู้บริโภคได้รับทราบข้อมูลเกี่ยวกับการใช้สินค้าเพื่อรักษาสุขอนามัยในช่องปาก จึงกําหนดให้แปรงสีฟันเป็นสินค้าที่ควบคุมฉลาก

          อาศัยอํานาจตามความในมาตรา 30 และมาตรา 31 แห่งพระราชบัญญัติคุ้มครองผู้บริโภค พ.ศ. 2522 ซึ่งแก้ไขเพิ่มเติมโดยพระราชบัญญัติคุ้มครองผู้บริโภค (ฉบับที่ 2) พ.ศ. 2541 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 50 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการว่าด้วยฉลากจึงออกประกาศไว้ ดังต่อไปนี้


ข้อ ๑ ในประกาศฉบับนี้ “แปรงสีฟัน” หมายความถึงอุปกรณ์ด้านสุขอนามัยที่ประดิษฐ์ขึ้นเพื่อใช้แปรงฟันมีส่วนประกอบโดยทั่วไปคือด้ามจับและกระจุกของขนแปรงที่จัดเรียงเพื่อให้เกิดประโยชน์ในการทําความสะอาดฟันโดยไม่ทําอันตรายต่ออวัยวะในช่องปาก


ข้อ ๒ ให้แปรงสีฟันเป็นสินค้าที่ควบคุมฉลาก


ข้อ ๓ ฉลากของสินค้าที่ควบคุมฉลากตามข้อ 2 ให้ปฏิบัติตามข้อ 1 ถึงข้อ 3 แห่งประกาศคณะกรรมการว่าด้วยฉลาก เรื่อง ลักษณะของฉลากสินค้าที่ควบคุมฉลาก พ.ศ. 2541 ลงวันที่ 23 กันยายน พ.ศ. 2541 และให้ระบุข้อความดังต่อไปนี้ไว้ในฉลากด้วย

          (1) ลักษณะขนแปรง เช่น มนกลม เรียวแหลม รูปโดม ปลายตัด หรืออื่น ๆ

          (2) ชนิดของขนแปรง เช่น นุ่มพิเศษ นุ่มปานกลาง หรือแข็ง

          (3) วัสดุที่ใช้ทําด้ามและขนแปรงสีฟัน

          (4) วิธีใช้ เช่น ใช้แปรงฟันอย่างน้อยวันละ 2 ครั้ง

          (5) ข้อแนะนํา เช่น ควรเปลี่ยนแปรงสีฟันเมื่อขนแปรงเริ่มบาน และล้างแปรงให้สะอาดหลังใช้และเก็บในที่แห้ง

          ประกาศฉบับนี้ให้ใช้บังคับตั้งแต่วันที่ 1 มกราคม 2546 เป็นต้นไป


ผู้มีอํานาจลงนาม - ประกาศ ณ วันที่ 31 ตุลาคม พ.ศ. 2545

 

อนุวัฒน์  ธรมธัช

ประธานกรรมการว่าด้วยฉลาก
ประกาศคณะกรรมการว่าด้วยฉลาก

ฉบับที่ 10 (พ.ศ. 2545)

เรื่อง ให้เครื่องทําน้ําอุ่นไฟฟ้าและเครื่องทําน้ําร้อนไฟฟ้า

เป็นสินค้าที่ควบคุมฉลาก

-----------------------------------------------------

          อาศัยอํานาจตามความในมาตรา 30 และมาตรา 31 แห่งพระราชบัญญัติคุ้มครองผู้บริโภค พ.ศ. 2522 ซึ่งแก้ไขเพิ่มเติมโดยพระราชบัญญัติคุ้มครองผู้บริโภค (ฉบับที่ 2) พ.ศ. 2541 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 50 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการว่าด้วยฉลากจึงออกประกาศไว้ ดังต่อไปนี้


ข้อ ๑ ในประกาศนี้

          “เครื่องทําน้ําอุ่นไฟฟ้า” หมายความว่า บริภัณฑ์ไฟฟ้าที่ทําน้ําให้ร้อนขึ้นในทันทีที่น้ําไหลผ่านโดยตรงเพื่อใช้ในการชําระล้างสัมผัสร่างกายผู้บริโภคหรือเพื่อใช้ในการอื่นที่คล้ายคลึงกันหรือทํานองเดียวกัน

          “เครื่องทําน้ําร้อนไฟฟ้า” หมายความว่า บริภัณฑ์ไฟฟ้าที่ทําน้ําให้ร้อนขึ้นถึงอุณหภูมิประมาณใกล้จุดน้ําเดือด หรือในบางครั้งอาจสูงกว่าเล็กน้อย แต่ไม่เกิน 130 องศาเซลเซียสเพื่อใช้ในการชําระล้างสัมผัสร่างกายผู้บริโภคหรือเพื่อใช้ในการอื่นที่คล้ายคลึงกันหรือทํานองเดียวกัน


ข้อ ๒ ให้เครื่องทําน้ําอุ่นไฟฟ้าและเครื่องทําน้ําร้อนไฟฟ้าเป็นสินค้าที่ควบคุมฉลาก 


ข้อ ๓ ฉลากของสินค้าที่ควบคุมฉลากตามข้อ 2 ให้ปฏิบัติตามข้อ 1 ถึงข้อ 3 แห่งประกาศคณะกรรมการว่าด้วยฉลาก เรื่อง ลักษณะของฉลากสินค้าที่ควบคุมฉลาก พ.ศ. 2541 ลงวันที่ 23 กันยายน พ.ศ. 2541 และให้ระบุข้อความดังต่อไปนี้ไว้ในฉลากด้วย

          (ก) ข้อแนะนําในการใช้ ต้องระบุว่า “ต้องติดตั้งสายดินพร้อมติดตั้งเครื่องทําน้ําอุ่นไฟฟ้าหรือเครื่องทําน้ําร้อนไฟฟ้า” สําหรับเครื่องทําน้ําอุ่นไฟฟ้าหรือเครื่องทําน้ําร้อนไฟฟ้าที่มีเครื่องป้องกันอันตรายจากไฟฟ้ารั่วชนิดที่มีสายดิน หรือ

          “ต้องติดตั้งเครื่องป้องกันอันตรายจากไฟฟ้ารั่วชนิดที่มีสายดินและติดตั้งสายดินพร้อมติดตั้งเครื่องทําน้ําอุ่นไฟฟ้าหรือเครื่องทําน้ําร้อนไฟฟ้า” สําหรับเครื่องทําน้ําอุ่นไฟฟ้าหรือเครื่องทําน้ําร้อนไฟฟ้าที่ไม่มีเครื่องป้องกันอันตรายจากไฟฟ้ารั่วชนิดที่มีสายดิน

          (ข) ในคําเตือน ต้องระบุว่า “อันตรายถึงชีวิต ถ้าไม่ติดตั้งสายดิน” สําหรับเครื่องทําน้ําอุ่นไฟฟ้าหรือเครื่องทําน้ําร้อนไฟฟ้าที่มีเครื่องป้องกันอันตรายจากไฟฟ้ารั่วชนิดที่มีสายดิน หรือ

          “อันตรายถึงชีวิต ถ้าไม่ติดตั้งเครื่องป้องกันอันตรายจากไฟฟ้ารั่วชนิดที่มีสายดินและไม่ติดตั้งสายดิน” สําหรับเครื่องทําน้ําอุ่นไฟฟ้าหรือเครื่องทําน้ําร้อนไฟฟ้าที่ไม่มีเครื่องป้องกันอันตรายจากไฟฟ้ารั่วชนิดที่มีสายดิน

          ข้อความที่เป็น “คําเตือน” ต้องใช้ตัวอักษรสีแดงขนาดใหญ่กว่าตัวอักษรอื่นและติดไว้ด้านหน้าของเครื่องทําน้ําอุ่นไฟฟ้าหรือเครื่องทําน้ําร้อนไฟฟ้า

          ประกาศฉบับนี้ให้ใช้บังคับตั้งแต่วันที่ 15 พฤษภาคม 2545 เป็นต้นไป


ผู้มีอํานาจลงนาม - ประกาศ ณ วันที่ 8 มีนาคม พ.ศ. 2545

 

มาลดี  วสีนนท์

ประธานกรรมการว่าด้วยฉลาก
ประกาศคณะกรรมการว่าด้วยฉลาก

ฉบับที่ 9 (พ.ศ. 2544)

เรื่อง ให้ผลิตภัณฑ์พลาสติกเป็นสินค้าที่ควบคุมฉลาก

-------------------------------------------

          อาศัยอํานาจตามความในมาตรา 30 และมาตรา 31 แห่งพระราชบัญญัติคุ้มครองผู้บริโภค พ.ศ. 2522 ซึ่งแก้ไขเพิ่มเติมโดยพระราชบัญญัติคุ้มครองผู้บริโภค (ฉบับที่ 2) พ.ศ. 2541 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 50 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการว่าด้วยฉลาก จึงออกประกาศไว้ ดังต่อไปนี้


ข้อ ๑ ให้ยกเลิก

          (1) ประกาศคณะกรรมการว่าด้วยฉลาก ฉบับที่ 3 (พ.ศ. 2526) เรื่อง กําหนดภาชนะพลาสติกเป็นสินค้าที่ควบคุมฉลาก ลงวันที่ 10 มกราคม พ.ศ. 2526

          (2) ประกาศคณะกรรมการว่าด้วยฉลาก ฉบับที่ 41 (พ.ศ. 2531) เรื่อง กําหนดภาชนะพลาสติกเป็นสินค้าที่ควบคุมฉลาก (ฉบับที่ 2) ลงวันที่ 8 กรกฎาคม พ.ศ. 2531

          (3) ประกาศคณะกรรมการว่าด้วยฉลาก ฉบับที่ 48 (พ.ศ. 2533) เรื่อง กําหนดภาชนะพลาสติกเป็นสินค้าที่ควบคุมฉลาก (ฉบับที่ 3) ลงวันที่ 21 มีนาคม พ.ศ. 2533


ข้อ ๒ ในประกาศนี้ “ผลิตภัณฑ์พลาสติก” หมายความว่า ภาชนะหรือสิ่งบรรจุสิ่งของหรือเครื่องใช้ที่ทําขึ้นจากพลาสติก หรือฟิล์มพลาสติกหรือฟิล์มหดด้วยความร้อนหรือฟิล์มไนลอนหรือไนลอนเรซิน ที่ทําขึ้นเพื่อใช้สําหรับอาหาร หรือสิ่งหนึ่งสิ่งใดที่ทําขึ้นจากพลาสติกหรือฟิล์มดังกล่าว เพื่อใช้เป็นสิ่งบรรจุหรือเป็นภาชนะหรือเป็นเครื่องใช้ เช่น ถุงร้อน PP. ถุงเย็น PE.ถุงหูหิ้ว HD. ถุงจีบชนิดใสพิเศษ IPP. ถุงแก้ว OPP. ถุงใส่น้ํามะพร้าว ถุงใส่เครื่องดื่มน้ําผลไม้ น้ํานม ถุงใส่เสื้อผ้า เป็นต้น


ข้อ ๓ ให้ผลิตภัณฑ์พลาสติก เป็นสินค้าที่ควบคุมฉลาก


ข้อ ๔ ฉลากของสินค้าที่ควบคุมฉลากตามข้อ 3 ให้ปฏิบัติตามข้อ 1 ถึงข้อ 3 แห่งประกาศคณะกรรมการว่าด้วยฉลาก เรื่อง ลักษณะของฉลากสินค้าที่ควบคุมฉลาก พ.ศ. 2541 ลงวันที่ 23 กันยายน พ.ศ. 2541 และให้ระบุข้อความในข้อ 5 และข้อ 6 ไว้ในฉลากที่กํากับผลิตภัณฑ์พลาสติก หรือที่ภาชนะหรือที่สิ่งบรรจุหรือเครื่องใช้ที่ทําขึ้นจากพลาสติกหรือฟิล์มตามที่ระบุไว้ในข้อ 2 แล้วแต่กรณี


ข้อ ๕ ในข้อกําหนดเกี่ยวกับ “วิธีใช้” ในฉลากนั้น ให้ระบุว่าผลิตภัณฑ์พลาสติกใช้เพื่อสิ่งใด ถ้าเป็นภาชนะหรือสิ่งบรรจุ หรือเครื่องใช้ให้ระบุข้อความที่เป็น “คําเตือน” ไว้ด้วย


ข้อ ๖ ในข้อกําหนดเกี่ยวกับ “คําเตือน” ในฉลากนั้นให้มีข้อความว่า

          (1) “ห้ามใช้บรรจุหรือห่อหุ้มอาหาร” สําหรับผลิตภัณฑ์พลาสติกที่ทําขึ้นเพื่อไม่ต้องการให้ใช้กับอาหาร

          (2) “ใช้บรรจุอาหารหรือห่อหุ้มอาหาร หรือใช้บรรจุเครื่องดื่มใช้เพียงครั้งเดียว” หรือ “ไม่ควรใช้บรรจุอาหารที่กําลังร้อนจัดโดยเฉพาะอาหารทอดด้วยน้ํามัน” หรือ “ปลอดภัยใช้กับอาหาร” หรือ “ปลอดภัยใช้กับเครื่องดื่ม” แล้วแต่กรณี

          (3) “ห้ามใช้บรรจุของร้อน” สําหรับผลิตภัณฑ์พลาสติกที่ไม่ทนความร้อนสูงกว่า 95 องศาเซลเซียส

          (4) “รับน้ําหนักได้ไม่เกิน ............ กิโลกรัม หรือ กก.” สําหรับผลิตภัณฑ์พลาสติกที่ใช้เพื่อรองรับน้ําหนัก เช่น โต๊ะ เก้าอี้ บันได

          (5) “มีส่วนผสมจากวัสดุที่ใช้แล้ว” สําหรับผลิตภัณฑ์พลาสติกที่ทําจากพลาสติกที่ใช้ทําสิ่งของอื่นมาแล้วหลอมผลิตเป็นสินค้าใหม่

          ข้อความที่เป็น “คําเตือน” ต้องใช้ตัวอักษรขนาดใหญ่กว่าตัวอักษรอื่น

          ประกาศฉบับนี้ให้ใช้บังคับตั้งแต่วันที่ 1 พฤษภาคม 2545 เป็นต้นไป


ผู้มีอํานาจลงนาม - ประกาศ ณ วันที่ 29 ตุลาคม พ.ศ. 2544

 

มาลดี  วสีนนท์

ประธานกรรมการว่าด้วยฉลาก
ประกาศกรมสวัสดิการและคุ้มครองแรงงาน

เรื่อง กําหนดรูปภาพการใช้สัญญาณมือในการสื่อสารระหว่างผู้ปฏิบัติงานเกี่ยวกับปั้นจั่น

พ.ศ. 2553

----------------------------------------------------

          โดยที่เป็นการสมควรกําหนดรูปภาพการใช้สัญญาณมือในการสื่อสารระหว่างผู้ปฏิบัติงานเกี่ยวกับปั้นจั่นเพื่อให้นายจ้างได้ติดไว้ที่จุดหรือตําแหน่งที่ลูกจ้างผู้ปฏิบัติงานเห็นได้ชัดเจน

          อาศัยอํานาจตามความในข้อ 60 แห่งกฎกระทรวงกําหนดมาตรฐานในการบริหารและการจัดการด้านความปลอดภัย อาชีวอนามัย และสภาพแวดล้อมในการทํางานเกี่ยวกับเครื่องจักร ปั้นจั่นและหม้อนํ้า พ.ศ. 2552 อันเป็นกฎหมายที่มีบทบัญญัติบางประการเกี่ยวกับการกําจัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 41 และมาตรา 43 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย อธิบดีกรมสวัสดิการและคุ้มครองแรงงาน จึงออกประกาศไว้ ดังต่อไปนี้


ข้อ ๑ ประกาศนี้เรียกว่า “ประกาศกรมสวัสดิการและคุ้มครองแรงงาน เรื่อง กําหนดรูปภาพการใช้สัญญาณมือในการสื่อสารระหว่างผู้ปฏิบัติงานเกี่ยวกับปั้นจั่น พ.ศ. 2553”


ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ข้อ ๓ รูปภาพการใช้สัญญาณมือในการสื่อสารระหว่างผู้ปฏิบัติงานเกี่ยวกับปั้นจั่นให้เป็นไปตามท้ายประกาศนี้


ผู้มีอํานาจลงนาม - ประกาศ ณ วันที่ 22 กันยายน พ.ศ. 2553

 

อัมพร  นิติสิริ

อธิบดีกรมสวัสดิการและคุ้มครองแรงงาน